Tundub, et sarnaselt Juri Lotmaniga näeb ka Endel Tulvingu töö populariseerija ja raamatu "Mälu" tõlkija Jüri Allik teaduse lunastust kunstis, sest ta on korduvalt märkinud, et Endel Tulvingu teooria inspireerib tema kunstnikust abikaasat. Tallinnas sündinud Rutt Tulving, (läänes  Ruth), sai detsembris 77aastaseks. Kui Endel Tulving 1992. aastal pensioniikka jõudis, lahkus ta Toronto ülikoolist ning läks tööle Californiasse. Uues elukohas Davise linnas Sacramento külje all täitsid liblikad avaraid rohumaid. Rutt Tulving alustas siis liblikate akrüülmaalide sarja, mida sai tänavu suvel näha Vaalas.